CELEX: 62005FJ0116
Language: lt
Date: 2008-06-24 00:00:00
Title: 2008 m. birželio 24 d. Tarnautojų teismo (plenarinė sesija) sprendimas. # Maria Concetta Cerafogli ir Paolo Poloni prieš Europos centrinį banką (ECB). # Viešoji tarnyba - Darbo užmokestis - Patvirtinantis aktas - Nepriimtinumas. # Byla F-116/05.

TARNAUTOJŲ TEISMO (plenarinė sesija) SPRENDIMAS
      2008 m. birželio 24 d.
      Byla F‑116/05
      Maria Concetta Cerafogli ir Paolo Poloni
      prieš
      Europos centrinį banką (ECB)
      „Viešoji tarnyba – ECB personalas – Darbo užmokestis – Darbo užmokesčio metinio patikslinimo apskaičiavimo metodas – Bendrijos teismo sprendimo vykdymas – Patvirtinamasis aktas – Nepriimtinumas“
      Dalykas: Pagal prie EB sutarties pridėto Protokolo dėl Europos centrinių bankų sistemos ir Europos centrinio banko statuto 36.2 straipsnį
         pareikštas ieškinys, kuriuo M. C. Cerafogli ir P. Poloni iš esmės prašo, pirma, panaikinti jų 2001 m. liepos mėn. atlyginimo
         lapelius, kuriuos bankas išdavė 2005 m. vasario mėn. vykdydamas 2003 m. lapkričio 20 d. Pirmosios instancijos teismo sprendimą
         Cerafogli ir Poloni prieš ECB (T‑63/02, Rink. p. II‑4929), ir, antra, atlyginti nuostolius.
      
      Sprendimas: Atmesti ieškinį kaip nepriimtiną. Kiekviena šalis padengia savo bylinėjimosi išlaidas.
      
      Santrauka
      Pareigūnai – Europos centrinio banko tarnautojai – Ieškinys – Asmens nenaudai priimtas aktas – Sąvoka – Patvirtinamasis aktas
            – Netaikymas
      (Protokolo dėl Europos centrinių bankų sistemos ir Europos centrinio banko statuto 36.2 straipsnis; Pareigūnų tarnybos nuostatų
            90 ir 91 straipsniai; Europos centrinio banko personalo įdarbinimo sąlygų 42 straipsnis)
      Remiantis Protokolo dėl Europos centrinių bankų sistemos ir Europos centrinio banko statuto 36.2 straipsniu ir Banko personalo
         įdarbinimo sąlygų 42 straipsniu pareikštiems ieškiniams pagal analogiją reikia taikyti teismų praktiką, pagal kurią asmens
         nenaudai priimtas aktas yra tas, kuriuo tiesiogiai ir iš karto daromas poveikis suinteresuotojo asmens teisinei padėčiai ir
         kuriuo negali būti pripažįstamas vien patvirtinamasis aktas, kaip antai aktas, kuriame, palyginti su ankstesniu asmens nenaudai
         priimtu aktu, nėra jokios naujos informacijos.
      
      (žr. 41–43 punktus)
      Nuoroda:
      Teisingumo Teismo praktika: 1987 m. sausio 21 d. Sprendimo Stroghili prieš Audito Rūmus, 204/85, Rink. p. 389, 6 punktas.
      
      Pirmosios instancijos teismo praktika: 1991 m. birželio 7 d. Nutarties Weyrich prieš Komisiją, T‑14/91, Rink. p. II‑235, 35 punktas; 1998 m. birželio 9 d. Sprendimo Biedermann ir kt. prieš Audito Rūmus, T‑173/95, Rink. VT p. I‑A‑273 ir II‑831, 39 punktas.